stanford-oval/wikipedia huggingface dataset:
שלום לך, עצבות (סרט)

| --- | --- |
כרזת הסרט שלום לך, עצבות
כרזת הסרט שלום לך, עצבות
 מבוסס על:  הרומן שלום לך, עצבות של פרנסואז סאגאן
 בימוי:  אוטו פרמינגר 
 הופק בידי:  אוטו פרמינגר 
 תסריט:  ארתור לורנץ
 עריכה:  הלגה קרנסטון
 שחקנים ראשיים:  דייוויד ניבן ג'ין סיברג דברה קר
 מוזיקה:  ז'ורז' אוריק 
 צילום:  ג'ורג' פרינאל 
 מדינה:  ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  15 בינואר 1958
 משך הקרנה:  90 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 דף הסרט ב־IMDb
 
שלום לך, עצבות (בצרפתית: Bonjour Tristesse) הוא סרט קולנוע אמריקאי רומנטי משנת 1958 בבימויו ובהפקתו של אוטו פרמינגר. התסריט מבוסס על הרומן רב-המכר "שלום לך, עצבות" מאת פרנסואז סאגאן (1954). בתפקידים הראשיים: דייוויד ניבן, ג'ין סיברג, דברה קר ומילן דמונז'ו. הזמרת ז'ולייט גרקו מופיעה בסרט בתפקיד עצמה כשהיא שרה את שיר הנושא של הסרט.
הסרט בנוי משני רבדים, הווה ועבר. ההווה מצולם בשחור-לבן והעבר (שנה קודם), בצבע (טכניקולור). צולם בריביירה הצרפתית.
תקציר העלילה

ססיל (ג'ין סיברג) היא נערה מתבגרת בת 17 המבלה את חופשת הקיץ בווילה לחוף הריביירה ביחד עם אביה רֵמון (דייוויד ניבן) וחברתו הנוכחית אלזה (מילן דמונז'ו).
רמון הוא אלמן אמיד שבחורות צעירות נמשכות אליו והוא מחליף אותן מדי פעם. בינו לבין ססיל יש יחסים פתוחים, הוא לא מסתיר את חברותיו מפניה והיא פונה אליו בשמו הפרטי.
אלזה צעירה מרמון בשנים רבות, אוהבת לבלות ולרקוד. שלושתם מבלים את החופשה בחוף ובמסיבות. ססיל מתקשרת עם פיליפ (ג'פרי הורן), סטודנט למשפטים וכולם נהנים מהחיים.
המצב מסתבך כאשר מגיעה למקום אן (דברה קר) שהייתה ידידתה של אשתו המנוחה של רמון. אן היא אשה בוגרת ונאה, מעצבת אופנה במקצועה. היא שואפת לפתח יחסים עם רמון האלמן, בן גילה. כשהיא מגלה את חברתו אלזה היא חושבת מיד לחזור אך נמלכת בדעתה.
היחסים בין רמון לאן מתפתחים והם מחליטים להתחתן. הם מודיעים זאת לססיל והיא מאחלת להם כל טוב באי רצון, משום שהיא חוששת שאן תעמוד בינה לאביה.
כאשר אן מוצאת את ססיל מתעלסת עם פיליפ היא פוקדת עליה להפסיק להתראות איתו ולהתרכז בלימודים. ססיל מחליטה אז לפגוע ביחסים בין אביה לאן. היא יודעת כי למרות הסכמתו של רמון לנישואים הוא עדיין בעל אופי של "פלייבוי".
לפי בקשתה מעמידים אלזה ופיליפ פנים כאילו הם זוג. כאשר רמון מבחין בהם, הוא מתחיל לקנא ויוזם פגישה עם אלזה. כאשר אן רואה אותם מתעלסים היא מזדעזעת, נכנסת למכוניתה וכעבור זמן קצר נהרגת כשהמכונית צוללת לים, בסיטואציה שלא ברור האם היא תאונה או התאבדות.
כעבור שנה - החיים נמשכים (בשחור-לבן), רמון מבלה עם בחורה חדשה וססיל רוקדת, אך עצובה בגלל האירוע הטרגי וחוסר התכלית בצורת חייה הנוכחיים. ברקע שרה זמרת (ז'ולייט גרקו) את השיר "שלום לך, עצבות".
שומר מסך (תוכנית טלוויזיה)

| --- | --- |

לוגו התוכנית
 סוגה:  תיעודי, תחקיר
 יוצרים:  אמנון לוי
 בימוי:  אורי הראל  רונן ברטן ארתור מור
 מנחים:  אמנון לוי
 ארץ מקור:  ישראל
 שפות:  עברית
 מספר עונות:  5
 מספר פרקים:  כ-240
 תוכנית מקור:  השבוע עם אמנון לוי
 תוכנית המשך:  פנים אמיתיות
 הפקה
 חברת הפקה:  מעגלות
 עורכים:  איתי דנקנר אוהד כהן
 אורך פרק:  45 דקות
 שידור
 רשת שידור:  ערוץ 2 (טלעד) (2002–2005) ערוץ 10 (2006–2011)
 תקופת שידור מקורית:  2002–2011
 קישורים חיצוניים
 דף התוכנית ב-IMDb
שומר מסך הייתה תוכנית תחקירים ישראלית בהגשת אמנון לוי, ועסקה בחשיפה של הונאות ושחיתויות. התוכנית שודרה בין השנים 2002-2011, תחילה בערוץ 2 במסגרת שידורי הזכיינית "טלעד" ובהמשך בערוץ 10.
מבנה התוכנית

התוכנית, אותה הנחה אמנון לוי, דומה בסוגה לתוכנית "כלבוטק" בהנחיית רפי גינת.
במהלך התוכנית, לוי וכתביו השונים סקרו הונאות, שחיתויות והטרדות שנעשו מצד גופים, חברות ואנשים. התוכנית נתנה לקהל הצופה בבית את האפשרות לחשוף את המרמה שנעשתה כלפיו בתוכנית עצמה, באמצעות יצירת קשר עם צוות התוכנית.
תחקירים בולטים

במהלך השנים נחשפו בתוכנית פרשיות רבות אשר גרמו לסערה ציבורית ואף לתביעות משפטיות, בין השאר:
חשיפה של חולדות שצולמו במטבח של סניף ארומה בתל אביב, בפברואר 2008,
חשיפה של מזון קפוא שהופשר והוקפא שוב במחסני חברת אסם, ביולי 2007. החשיפה הביאה לירידה של כ-30% במכירות של המוצרים הקפואים של "אסם", בחודשים שלאחר שידור התחקיר.
חשיפה של מצלמת ביטחון נסתרת, שהותקנה בתוך חדרי הלבשה של חולים שהגיעו לבדיקות בבית החולים אסותא.
הזנחת חיי אדם במד"א באזור תל אביב, לאחר שניידות טיפול נמרץ הופנו לטובת משימות לא דחופות, כמו אבטחת אירועי ספורט או העברות לא דחופות של חולים בין בתי חולים.
ביוני 2007, ניסתה פנינה רוזנבלום למנוע שידור תחקיר על רשת "CARE" שבבעלותה, המתמחה בטיפולים קוסמטיים. בתחקיר נטען כי החברה מטעה את לקוחותיה ולא מספקת להם הסרת שיער כל עוד הם זקוקים לה, אף על פי שכך הובטח להם בחוזה ההתקשרות. בית המשפט דחה את בקשתה והיא הגישה מיד תביעה בסך 2.5 מיליון שקל בגין לשון הרע. התוכנית שודרה למרות התביעה, וגם תביעת לשון הרע של רוזנבלום נדחתה.
חשיפה שאלי רייפמן, מייסד חברת התוכנה אמבלייז, לקח הלוואות בשוק האפור כדי לרכוש מניות של החברה, לאחר שבמשך תקופה ארוכה הכחיש את הדבר. שנתיים אחר כך, לאחר שלא הצליח להחזיר את ההלוואות, הוכרז כפושט רגל.
רמי שקלים, מומחה לקבלה ונומרולוגיה זכה בתביעת לשון הרע נגד התוכנית, לאחר שהציגה אותו כנוכל ושרלטן שהוציא כספים מאנשים, שנקלעו לצרה, תוך התחזות לרופא, תוך פיזור קמעות והבטחות שווא ותוך ביצוע מעשי מרמה והונאה כלפי החולים. אך בית המשפט דחה את תבית הפיצויים שלו, לאחר שהגיש מסמך מזויף לבית המשפט.
אתר ההיכרויות "פופיק", הגיש תביעת דיבה, שנדחתה, בסך 100 אלף שקל נגד לוי וצוות התוכנית. בתביעה טען כי ה"תחקיר" שפורסם עליו היה שיקרי ומגמתי. בתחקיר נחשף שהחברה שלחה הודעות SMS ללקוחות ללא הסכמתם והם נדרשו לשלם עליהם.
באפריל 2004, דחה בית המשפט בקשה של קוראת בקפה לאסור פרסום כתבה עליה בתוכנית, שהציגה אותה כרמאית.
בינואר 2007, חשף תחקיר של התוכנית כי "מחלבת המושבה" מייצרת ומפיצה לרשתות מזון שונות גבינות בתנאים תברואתיים גרועים, בהיעדר רישיון יצרן, לאחר שרישיונה נשלל.
בפברואר 2009, נגזרו 15 חודשי מאסר למטפלת שהתעללה בחוסים מפגרים במעון, לאחר שנחשפה בתוכנית.
במרץ 2010, מנהיג כת "יחד לנצח" עתר לבית המשפט המחוזי בבקשה למנוע שידור תוכנית עליו. בתוכנית נחשף כי מנהיג כת החי עם מספר נשים המעבירות לו כספים ומקיימות עימו יחסי מין באמונה שמעשים אלה יעניקו להן חיי נצח.
שידור התוכנית

בתחילה, שודרה התוכנית במסגרת זכיינית השידור של ערוץ 2, טלעד, וזכתה בקביעות לרייטינג ממוצע גבוה.
בסוף שנת 2005, לאחר שחברת "טלעד" הפסדיה במכרז של "הרשות השנייה לטלוויזיה ולרדיו" לתקופת זיכיון חדשה בערוץ 2, היא מכרה את התוכנית לערוץ 10.
התוכנית הראשונה בערוץ 10 שודרה ב-28 בנובמבר 2005, זכתה לרייטינג גבוה והייתה התוכנית הנצפית ביותר בערוץ עד אז מיום הקמתו.
בתחילת 2011 סיימה התוכנית את שידוריה והוחלפה בתוכנית "פנים אמיתיות" בהנחייתו של לוי.
צוות התוכנית

אמנון לוי – מנחה ויוצר התוכנית.
איתי דנקנר – עורך ראשי וכתב התוכנית.
אוהד כהן - עורך ראשי
ארתור מור – עורך וידאו ובמאי
אורי הראל - עורך וידאו ובמאי
פזית ראובן – מפיקה ראשית.
ירון ביטר – רכז המערכת.
עדי הרן – תחקירנית ראשית.
אלון הראל – תחקירן.
ימית געדי – תחקירנית.
רונן ברטן עורך משנה וצלם
הערות שוליים

↑  אסף ליברמן, עכבר העיר, שומר מסך: ארומה של חולדות, באתר הארץ, 20 בפברואר 2008
↑  רוני לינדר, המופשרים של אסם, באתר TheMarker‏, 19 ביולי 2007
דפנה לוצקי ורוני לינדר-גנץ, בפשיטה שנערכה על מחסן של אסם בעקבות תחקיר של אמנון לוי התגלו מוצרים שהופשרו והוקפאו שנית, באתר הארץ, 18 ביולי 2007
↑  אפרת אדיר, אחרי התקלות ותחקיר "שומר מסך": עוף טוב משלמת את המחיר, באתר TheMarker‏, 1 בינואר 2008
↑  ynet, השערוריה: תיעוד מצולם מחדר ההלבשה של אסותא, באתר ynet, 31 ביולי 2007
↑  רן רזניק, החלטורות של ניידות מד"א, באתר הארץ, 21 בפברואר 2008
↑  יעל גאוני, ‏פנינה רוזנבלום ניסתה למנוע שידור "שומר מסך" אודות רשת קר שבבעלותה, באתר גלובס, 24 ביוני 2007
↑  יעל גאוני, ‏פנינה רוזנבלום תובעת 2.5 מיליון שקל בגין לשון הרע בתוכנית "שומר מסך", באתר גלובס, 25 ביוני 2007
↑  יעל גאוני, ‏רוזנבלום הקפיצה את הרייטינג של "שומר מסך", באתר גלובס, 27 ביוני 2007
↑  צמרת פרנט, ‏נדחתה תביעת לשון רע של פנינה רוזנבלום נגד ערוץ 10, באתר גלובס, 7 ביולי 2011
↑  יובל מ., אלי רייפמן: שלי נרקיס הוא בנקאי שמלווה אותי כבר יותר משלוש שנים, באתר TheMarker‏, 4 במרץ 2009
↑  הילה רז, בית המשפט הכריז על יו"ר אמבלייז לשעבר אלי רייפמן כפושט רגל, באתר TheMarker‏, 24 ביולי 2011
↑  עו"ד אמיר טיטונוביץ, ‏בית המשפט: ד"ר שקלים לא יראה אפילו שקל, באתר גלובס, 12 בספטמבר 2005
יובל יועז, נמחקה תביעת לשון הרע של שקלים נגד "הארץ", באתר הארץ, 10 בדצמבר 2005
↑  נועם שרביט, ‏האתר "פופיק" תובע את "שומר מסך": אמנון לוי הוא "בריון תקשורתי", באתר גלובס, 19 בנובמבר 2006
רוני קורן-דינר, אתר ההיכרויות פופיק הגיש תביעת דיבה בסך 100 אלף שקל נגד אמנון לוי והתוכנית "שומר מסך", באתר TheMarker‏, 19 בנובמבר 2006
↑  מירב קריסטל, הסכם פשרה בייצוגית נגד סלקום, פרטנר ופופיק, באתר ynet, 17 באפריל 2011
↑  יצחק דנון, ‏נדחתה בקשה של קוראת בקפה לאסור פרסום כתבה בתוכנית "שומר מסך", המציגה אותה כרמאית, באתר גלובס, 16 בדצמבר 2004
↑  יצחק דנון, ‏בקשה לתביעה ייצוגית ב-12.5 מ' ש' נגד מחלבת המושבה: תחקיר "שומר מסך" מראה כי הטעתם לקוחות, באתר גלובס, 29 בינואר 2007
↑  פאדי עיאדאת, 15 חודשי מאסר למטפלת שהתעללה בחוסים מפגרים במעון, באתר הארץ, 8 בפברואר 2009
↑  מתן אברמוביץ', עכבר העיר, האם ביהמ"ש יפסול לשידור תחקיר של "שומר מסך"?, באתר הארץ, 21 במרץ 2010
↑  אביבה קרול, ‏סוף עונה ב"שומר מסך": רייטינג ממוצע של 16.2%, באתר גלובס, 15 ביוני 2003
יעל גאוני, ‏התוכנית "שומר מסך" דחקה את החדשות מהראש, באתר גלובס, 1 בנובמבר 2004
יעל גאוני, ‏"שומר מסך" של טלעד חוזרת למסך עם רייטינג של 20.9%, באתר גלובס, 23 במרץ 2005
↑  יעל גאוני, ‏טלעד החלה במכירת התכנים: מכרה לקשת את "מעורב ירושלמי" ב-2 מ' ד', באתר גלובס, 9 ביוני 2005
↑  רותה קופפר, אחוזי צפייה גבוהים בתוכנית הראשונה של "שומר מסך", באתר הארץ, 29 בנובמבר 2005
יעל גאוני, ‏"שומר מסך" - התוכנית הנצפית ביותר בערוץ 10 מיום הקמתו, באתר גלובס, 29 בנובמבר 2005
↑  לי-אור אברבך, ‏התוכנית החדשה של אמנון לוי: דוקומנטרי במקום מצלמה נסתרת, באתר גלובס, 3 בפברואר 2011
שירים ואריות מאת יוהאן סבסטיאן באך

להלן מובאת רשימת השירים והאריות אשר חיבר יוהאן סבסטיאן באך במשך חייו. רשימת היצירות של באך מקוטלגת על פי שיטת רי"ב על ידי וולפגנג שמיידר.
הרשימה

רי"ב 439 - Ach, dass nicht die letzte Stunde
רי"ב 440 - Auf, auf! die rechte Zeit ist hier
רי"ב 441 - Auf! auf! mein Herz, mit Freuden
רי"ב 442 - Beglueckter Stand getreuer Seelen
רי"ב 443 - Beschraenkt, ihr Weisen dieser Welt
רי"ב 444 - Brich entzwei, mein armes Herze
רי"ב 445 - Brunnquell aller Gueter
רי"ב 446 - Der lieben Sonnen Licht und Pracht
רי"ב 447 - Der Tag ist hin, die Sonne gehet nieder
רי"ב 448 - Der Tag mit seinem Lichte
רי"ב 449 - Dich bet'ich an, mein hoechster Gott
רי"ב 450 - Die bittre Leidenszeit beginnet abermal
רי"ב 451 - Die goldne Sonne, voll Freud' und Wonne
רי"ב 452 - Dir, dir Jehovah, will ich singen
רי"ב 453 - Eins ist Not! ach Herr, dies Eine
רי"ב 454 - Ermuntre dich, mein schwacher Geist
רי"ב 455 - Erwuergtes Lamm, das die verwahrten Siegel
רי"ב 456 - Es glaenzet der Christen
רי"ב 457 - Es ist nun aus mit meinem Leben
רי"ב 458 - Es ist vollbracht! vergiss ja nicht
רי"ב 459 - Es kostet viel, ein Christ zu sein
רי"ב 460 - Gib dich zufrieden und sei stille
רי"ב 461 - Gott lebet noch; Seele, was verzagst du doch?
רי"ב 462 - Gott, wie gross ist deine Guete
רי"ב 463 - Herr, nicht schicke deine Rache
רי"ב 464 - Ich bin ja, Herr, in deiner Macht
רי"ב 465 - Ich freue mich in dir
רי"ב 466 - Ich halte treulich still und liebe
רי"ב 467 - Ich lass' dich nicht
רי"ב 468 - Ich liebe Jesum alle Stund'
רי"ב 469 - Ich steh' an deiner Krippen hier
רי"ב 470 - Jesu, Jesu, du bist mein
רי"ב 471 - Jesu, deine Liebeswunden
רי"ב 472 - Jesu, meines Glaubens Zier
רי"ב 473 - Jesu, meines Herzens Freud
רי"ב 474 - Jesus ist das schoenste Licht
רי"ב 475 - Jesus, unser Trost und Leben
רי"ב 476 - Ich Gestirn', ihr hohen Lufte
רי"ב 477 - Kein Stuendlein geht dahin
רי"ב 478 - Komm, suesser Tod, komm, sel'ge Ruh!
רי"ב 479 - Kommt, Seelen, dieser Tag
רי"ב 480 - Kommt wieder aus der finstern Gruft
רי"ב 481 - Lasset uns mit Jesu ziehen
רי"ב 482 - Liebes Herz, bedenke doch
רי"ב 483 - Liebster Gott, wann werd' ich sterben?
רי"ב 484 - Liebster Herr Jesu! wo bleibest du so lange?
רי"ב 485 - Liebster Immanuel, Herzog der Frommen
רי"ב 486 - Mein Jesu, dem die Seraphinen
רי"ב 487 - Mein Jesu! was fuer Seelenweh
רי"ב 488 - Meines Lebens letzte Zeit
רי"ב 489 - Nicht so traurig, nicht so sehr
רי"ב 490 - Nur mein Jesus ist mein Leben
רי"ב 491 - O du Liebe meiner Liebe
רי"ב 492 - O finstre Nacht
רי"ב 493 - O Jesulein Suess, o Jesulein mild
רי"ב 494 - O liebe Selle, zieh' die Sinnen
רי"ב 495 - O wie selig seid ihr doch, ihr Frommen
רי"ב 496 - Seelen-Braeutigam, Jesu, Gottes Lamm!
רי"ב 497 - Seelenweide, meine Freude
רי"ב 498 - Selig, wer an Jesum denkt
רי"ב 499 - Sei gegruesset, Jesu guetig
רי"ב 500 - So gehst du nun, mein Jesu, hin
רי"ב 501 - So giebst du nun, mein Jesu, gute Nacht
רי"ב 502 - So wuensch' ich mir zu guter Letzt
רי"ב 503 - Steh' ich bei meinem Gott
רי"ב 504 - Vergiss mein nicht, dass ich dein nicht
רי"ב 505 - Vergiss mein nicht, vergiss mein nicht
רי"ב 506 - Was bist du doch, o Seele, so betruebet
רי"ב 507 - Wo ist mein Schaeflein, das ich liebe
אל קובץ אנה מגדלנה

רי"ב 508 - Bist du bei mir (היצירה הזו מיוחסת לגוטפריד היינריך שטלצל)
רי"ב 509 - Gedenke doch, mein Gesit (אריה)
רי"ב 510 - Gib dich zufrieden (כוראל)
רי"ב 511 - Gib dich zufrieden (כוראל)
רי"ב 512 - Gib dich zufrieden (כוראל)
רי"ב 513 - O Ewigkeit, du Donnerwort (כוראל)
רי"ב 514 - Schaffs mit mir, Gott (כוראל)
רי"ב 515 - So oft ich meine Tobackspfeife (אריה)
רי"ב 515א - So oft ich meine Tobackspfeife
רי"ב 516 - Warum betruebst du dich (אריה)
רי"ב 517 - Wie wohl ist mir, o Freund der Seelen
רי"ב 518 - Wilst du dein Herz mir schenken
תסמונת העצב המשולש

| --- | --- |

העצב המשולש
 תחום:  נוירולוגיה 
 מיקום אנטומי:  העצב המשולש 
 טיפול:  קארבאמזפין  גאבאפנטין  למוטריג'ין  פרגאבאלין  אוקסקארבאזפין  tocainide  קארבאמזפין  בקלופן  tizanidine 
 קישורים ומאגרי מידע
 eMedicine:  794402 
 MeSH:  D014277
 סיווגים
 ICD-11:  8B82.0 
 
תסמונת העצב המשולש (באנגלית: Trigeminal neuralgia) היא הפרעת כאב נוירופתית ארוכת טווח הפוגעת בעצב המשולש. ישנן שתי צורות לתסמונת העצב המשולש, צורה טיפוסית ובלתי-טיפוסית, כששתי הצורות עלולות להופיע אצל אותו אדם. הצורה הטיפוסית מביאה למחזורים של כאב חמור ופתאומי המתרחשים במשך מספר שעות. הכאב הוא דמוי הלם בצד אחד של הפנים שנמשך שניות עד כמה דקות, מחזורי כאב אלו יכולים להתרחש במשך מספר שעות. הצורה הבלתי-טיפוסית גורמת לכאב צורב מתמיד שהוא פחות חמור. מחזורי כאב אלו עשויים להיות מופעלים על ידי כל מגע בפנים. התסמונת נחשבת לאחת ההפרעות הכואבות ביותר הידועות ברפואה, ולעיתים קרובות מביאה לכדי דיכאון.
הגורם המדויק אינו ידוע, אך מאמינים כי הוא כרוך באובדן המיאלין של העצב המשולש. זה עלול להתרחש עקב דחיסה של כלי דם כאשר העצב יוצא מגזע המוח, טרשת נפוצה, שבץ מוחי או טראומה. סיבות פחות שכיחות כוללות גידול ומום עורקי. האבחנה מבוססת בדרך כלל על התסמינים, לאחר שלילת גורמים אפשריים אחרים כגון נוירלגיה פוסט-הרפטית.
הטיפול כולל תרופות או ניתוחים. קארבאמזפין נוגד פרכוסים או אוקסקארבאזפין הוא בדרך כלל הטיפול הראשוני, והוא יעיל בכ-90% מהאנשים. תופעות לוואי מתרחשות לעיתים קרובות המחייבות גמילה מסמים אצל עד 23% מהחולים. אופיואידים בדרך כלל אינם יעילים בצורה האופיינית. אצל אלו שאינם משתפרים או הופכים עמידים לאמצעים אחרים, ניתן לנסות מספר סוגי ניתוחים. ההערכה היא כי 1 מכל 8,000 איש בשנה מפתחים את תסמונת העצב המשולש. התסמונת מתחילה בדרך כלל אצל אנשים מעל גיל 50, אך יכול להתרחש בכל גיל. נשים נפגעות יותר מאשר גברים. התסמונת תוארה בפירוט לראשונה בשנת 1773 על ידי ג'ון פוטרגיל.
ישנם אנשים שהתחילו לסבול מכאבים אלה- כתוצאה מפגיעה מכנית בעצב-טיפול שיניים פשוט עד מורכב, או כתוצאה מטראומה אחרת כמו ניתוחים פלסטיים או תאונות.
הסיבה להתפתחות הכאב דווקא במטופלים אלה ולא באחרים אינה ידועה.
הערות שוליים

1 2 3 4 5 6  "Trigeminal Neuralgia Fact Sheet". NINDS. 3 בנובמבר 2015. ארכיון מ-19 בנובמבר 2016. נבדק ב-1 באוקטובר 2016. {{cite web}}:  (עזרה)
↑  Okeson, JP (2005). "6".  In Lindsay Harmon (ed.). Bell's orofacial pains: the clinical management of orofacial pain. Quintessence Publishing Co, Inc. p. 114. ISBN 0-86715-439-X. ארכיון מ-2014-01-12.
1 2  Obermann, Mark (2010-03-01). "Treatment options in trigeminal neuralgia". Therapeutic Advances in Neurological Disorders. 3 (2): 107–115. doi:10.1177/1756285609359317. ISSN 1756-2856. PMC 3002644. PMID 21179603.
1 2 3  Cruccu, Giorgio; Di Stefano, Giulia; Truini, Andrea (2020-08-20).  Ropper, Allan H. (ed.). "Trigeminal Neuralgia". New England Journal of Medicine (באנגלית). 383 (8): 754–762. doi:10.1056/NEJMra1914484. ISSN 0028-4793.
↑  Prasad, S; Galetta, S (במרץ 2009). "Trigeminal neuralgia: historical notes and current concepts". The Neurologist. 15 (2): 87–94. doi:10.1097/nrl.0b013e3181775ac3. PMID 19276786. {{cite journal}}:  (עזרה)
| --- | --- |
בקרת זהויות :  NKC: ph319493 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תסמונת השלפוחית הרגיזה

| --- | --- |
 תחום:  אורולוגיה 
 תסמינים:  urinary urgency 
 קישורים ומאגרי מידע
 MeSH:  D053201
 סיווגים
 ICD-11:  GC50.0 
 
תסמונת השלפוחית הרגיזה (באנגלית: Overactive Bladder  או OAB) היא תסמונת אורולוגית שמתאפיינת בדחיפות ובתכיפות במתן שתן, ובמקרים מסוימים גם בקושי בשליטה בשתן והטלת שתן לילית.
הסימפטום העיקרי של שלפוחית רגיזה הוא דחיפות במתן שתן, והאבחון כולל גם תכיפות במתן שתן, הפרעות שינה בגלל הצורך להטיל שתן, חוסר שליטה בשתן ואיבוד שתן בלתי רצוני המלווה בצורך עז ופתאומי להטלת שתן.
לשלפוחית רגיזה מספר גורמים בהם סוכרת, נטילת תרופות משתנות וצריכה גבוהה של קפאין ואלכוהול.
מקרים קשים של דחיפות במתן שתן לרוב קשורים למצבים נוירולוגיים כמו טרשת נפוצה, והטיפול בהם הוא לרוב שונה מטיפול בשלפוחית רגיזה.
ראו גם

תסמונת שלפוחית השתן הכאובה
שלום לוי (כדורגלן)

שלום לוי (נולד ב-26 ביוני 1964) הוא כדורגלן עבר ישראלי ששיחק בעמדת הקשר האחורי.
קריירה

לוי התחיל את הקריירה שלו בקבוצת הנערים של הפועל מגדל העמק. במהלך משחק נגד מכבי חיפה התגלה כישרונו לעיני הצוות המקצועי של המועדון ובגיל 14 הצטרף אליה. בקיץ 1983 הושאל ממכבי חיפה לקבוצה הבוגרת של הפועל מגדל העמק מליגה א' צפון, אולם אחרי שני משחקים נפצע גבי אמסלם בברכו, ולוי נקרא לחזור לסגל הקבוצה. ב-15 באוקטובר 1983 ערך את הופעת הבכורה שלו בקבוצה הבוגרת במשחק הליגה נגד הפועל באר שבע. בסיום העונה זכתה מכבי חיפה באליפות הראשונה בתולדותיה ולוי נבחר לתגלית העונה.
בקיץ 1985 הושאל לשנתיים להפועל בית שאן מליגה א' עמה היה שותף לעליה לליגה הארצית. בקיץ 1987 חזר לחיפה אך סובב את הקרסול וסיים את העונה עוד בטרם החלה. שנה לאחר מכן חתם במכבי פתח תקווה, אולם גם שם נפצע עוד בטרם החלה העונה והוא נאלץ לפרוש בגיל 24.5 בלבד.
תארים

אליפות ישראל: 1983/1984, 1984/1985
תסמונת הגף הזרה

| --- | --- |
 תחום:  נוירולוגיה 
 קישורים ומאגרי מידע
 MeSH:  D055964
 
תסמונת הגף הזרה היא אבחנה נוירולוגית נדירה, המתבטאת בתחושת אי-שייכות מצד אדם כלפי אחת הגפיים. הגורם לתופעה זו היא פגיעה באזורי ברודמן 4 ו-6 שנמצאות באונות המצח של המוח, האחראיות על הפעילות המוטורית, או נתק חלקי בקשר בין שני חלקי המוח, כתוצאה מאירוע מוחי, מחלות ניווניות או ניתוח מוח להקלת סימפטומים של אפילפסיה.
כתוצאה מן הפגיעה או הנתק, אין המוח מזהה עוד את הגף כשייכת לגוף שהוא שולט בו. הגף ממשיך לבצע פעולות רפלקסיביות, והחולה תופס את פעילותה כנשלטת על ידי גורם זר הסותר, לעיתים, את רצונו הוא ומפריע לו בחיי היום יום. ייתכן מצב שבו היד הזרה, לכאורה, תיאבק ביד השייכת ותפריע לה לבצע את תפקודיה בהתאם לרצון האדם. היד הזרה יכולה לבצע פעולות מסובכות כמו התרת כפתורים (שהיד ה"שייכת" רכסה) והסרת בגדים (שהחולה רוצה ללבוש). לעיתים לא יהיה הסובל מתסמונת זו מודע למעשיה של היד הזרה עד שיתבונן בה. הלוקים בתסמונת מאנישים את האיבר הסורר, מייחסים לו רצון משלו או מאמינים, כי הוא נמצא בשליטת גורם חורש רעתם, כמו שד או רוח רעה, שהם חייבים להילחם בו ולהשתלט עליו.
גורמים

נזק לכפיס המוח עלול לעורר פעולות לא רצוניות ביד האיטרת של הלוקה בתסמונת (כאשר אדם ימני לוקה בתסמונת - ידו השמאלית תהפוך זרה, כאשר אדם שמאלי לוקה בתסמונת - ידו הימנית תהפוך זרה), בעוד נזק באונה הקדמית של המוח עלול לגרום לתנועות בלתי רצוניות ביד הדומיננטית. פגיעות בקליפת המוח עלולות לעורר פעולות חסרות תכלית בשתי הידיים, ופעולות מורכבות יותר ביד הזרה קשורות בדרך כלל לגידולים במוח, למפרצת ולשבץ. לפי אחת התאוריות, תסמונת הגפה הזרה נגרמת מפירוד בין שני חלקי מוח האחראים על תנועות הגוף. כתוצאה מכך, חלקים שונים במוח יכולים לפקד על תנועות הגוף מבלי שיועבר להם מידע על פעילות החלק האחר של המוח. לתסמונת אין טיפול מוכר, בשלב זה.
מצב דברים זה מביא לכך שחולים מסוימים דורשים מרופאיהם לכרות את הגף הזרה, גם כשמדובר באיבר בריא לחלוטין. דרישה זו יוצרת קונפליקט קשה, בין האוטונומיה של אדם על גופו וזכותו להיפטר ממה שנתפס בעיניו כמטרד ומפגע, לבין רתיעתם של רופאים מביצוע הליך כירורגי מיותר ונטול צידוק רפואי. המצדדים בכריתת איברים בריאים לפי דרישת החולים טוענים, שאדם השואף להיפטר מאיבר זר, כפי שהוא תופס אותו, לא יוותר על רצונו וימשיך לחפש עד שימצא מי שימלא את מבוקשו, גם בתנאים סניטריים ירודים ומתוך סכנה לחייו. היו אף מקרים שאנשים ניסו לכרות גף במו ידיהם, תוך סיכון לבריאותם ואף לחייהם. ההתפלגות בין התומכים בכריתת איברים בריאים למתנגדים לה מציבה מן הצד האחד אנשי אתיקה ופילוסופים, שבעיניהם מדובר בבעיה מוסרית-פילוסופית טהורה, ומן הצד האחר רופאים, הנדרשים לבצע במו ידיהם את הפעולה הניתוחית, הנתפסת בעיניהם כמיותרת מכל היבט רפואי מקצועי.
בשאלת זכותו של הרופא לסרב לדרישת חולה לביצוע נוהל רפואי שאיננו מקובל עליו מנימוקים מקצועיים ואתיים, מתייצבת למעשה האוטונומיה של החולה מול האוטונומיה של הרופא להימנע ממעשה הנוגד את מצפונו, ערכיו או עמדתו המקצועית, מצב הקיים גם בנושא המתת חסד או מניעת טיפול מאריך חיים לפי בקשת החולה או בני משפחתו.
מסתבר שלא רק נתק בין חלקי המוח יכול לגרום למצב כזה - הנוירולוג האמריקאי אוליבר סאקס מספר, בספרו "על רגל אחת", שמוחו "שכח" את רגלו השמאלית, שהייתה נתונה זמן רב בגבס לאחר קרע בגיד הפיקה וניתוח. אחרי הסרת הגבס, סירב המוח להכיר בקיום הרגל, שנמחקה מתודעתו, ולהעביר אליה פקודות. במקרה זה היה מדובר במצב הפיך, משום שלמוח הייתה האפשרות "להיזכר" בקיום הרגל לאחר טיפולים מתאימים, אם גם ממושכים, בעוד נתק בין חלקי המוח או פגיעה באונות המצח אינם הפיכים.
אזכורים בתרבות

דוקטור סטריינג'לאב, גיבור הסרט של סטנלי קובריק הקרוי על שמו (1964), הוצג כלוקה בתסמונת זאת.
עלילת קומדיית האימה "יד רצחנית"‏ (1999) נסבה על כך שידו של הגיבור אחוזה דיבוק, פועלת נגד רצונו ופוגעת באנשים שסביבו.
לקריאה נוספת

אוליבר סאקס, "על רגל אחת", מחברות לספרות, 2000
ו"ס ראמאצ'נראן, "תעתועי המוח", ספרית מעריב, 2004
שמחה ועצב

שמחה ועצב הוא אלבומה השני של יעל דקלבאום, שיצא בשנת 2012. דקלבאום כתבה והלחינה את רוב השירים באלבום.
שיר הנושא של האלבום נקרא "שמחה ועצב", והוא נכתב על ידי דקלבאום בעקבות אירוע שבץ שעבר אביה, דייוויד דקלבאום.
האלבום זכה לביקורות חיוביות.
רשימת שירים

כל השירים נכתבו והולחנו על ידי יעל דקלבאום (למעט היכן שמצוין אחרת).
| מס' | שם | מילים | לחן | משך |
| --- | --- | --- | --- | --- |
| 1. | שמחה ועצב  |   |   | 03:35 |
| 2. | אדם חופשי  |   |   | 03:29 |
| 3. | לבדי  |   |   | 03:54 |
| 4. | תשרי  |   |   | 04:13 |
| 5. | האגם הנעלם  |   | יונתן לוי | 02:29 |
| 6. | שובי לכאן  |   |   | 03:15 |
| 7. | כמה קדוש  |   |   | 03:21 |
| 8. | יהודית אומרת  |   |   | 05:29 |
| 9. | קצוות  | יעל דקלבאום וענת נמני | יעל דקלבאום וענת נמני | 04:15 |
| 10. | שנת 2010  |   |   | 04:23 |
| 11. | מלב הים  |   |   | 03:54 |
| 12. | חיק האושר  |   |   | 02:03 |
| 13. | בית  |   |   |   |
| משך כולל: | משך כולל: | משך כולל: | משך כולל: | 49:15 |
שמחה ולנר

| --- | --- |
אין תמונה חופשית
 לידה:  9 ביולי 1931 בנדין, רפובליקת פולין 
 פטירה:  22 בינואר 2011 (בגיל 79) 
 ענף מדעי:  אסטרונומיה 
 מקום קבורה:  מתחם בתי הקברות בחיפה 
 מקום לימודים:  אוניברסיטת בר-אילן 
 מוסדות:  אוניברסיטת בר-אילן 
 
שמחה וֶלנֶר (9 ביולי 1931 – 22 בינואר 2011, ט"ז בשבט תשע"א) היה חבר בוועדה לאנרגיה אטומית ומומחה לאסטרונומיה ובפרט בהקשרה היהודי. מיוזמי ומובילי קורס בנושא הלוח העברי באוניברסיטת בר-אילן.